Registreres med navn og foto

Direktøren takker det såkaldte awaykort-system for, at opklaringen med at identificere de involverede er gået så hurtigt.

- Vil du lovligt ind på vores udebaneafsnit, skal du være registreret med navn og foto for at få adgang. Vi ved derfor helt præcist, hvem der var inde på afsnittet i søndags, undtagen dem der var brudt igennem sikkerhedstjekket, siger Anders Hørsholt.

- Awaykort-systemet kan ikke garantere, at der ikke kan ske noget i udebaneafsnittet, når vi spiller på udebane. Systemet gør dog, at vi kan gennemføre sanktioner langt hurtigere og opretholde dem mere effektivt, når det er nødvendigt som her. Det er ved episoder som denne, systemet for alvor viser sin berettigelse, siger Anders Hørsholt.

Læs også : FCK finder frem til mange ballademagere: De får nu karantæne

Fremover vil der ifølge direktøren især være fokus på dem, der bærer masker.

- Vi vil ikke acceptere personer, der maskerer sig i vores afsnit på udebane eller i Telia Parken, så det øger vi vores fokus på samt straffene for. Det har vi understreget utvetydigt overfor hele fanmiljøet i de seneste dage, så vi er sikre på, at budskabet er nået frem, siger Anders Hørsholt.